Afg‘oniston harbiylari mamlakatning bir qator viloyatlarida o‘tkazilgan harbiy amaliyotlar natijasida kamida 64 nafar jangarini yo‘q qilgan. Bu haqda Afg‘oniston Mudofaa vazirligiga asoslanib, Hama Press agentligi xabar tarqatgan. Maxsus amaliyotlar Qunduz, Badaxshon, Host, G‘azna, Juzjon va Kapisa vailoyatlarida o‘tkazilgan. Quruqlikdagi qo‘shinlarni osmondan mamlakat Harbiy havo kuchlari samolyotlari qo‘llab-quvvatlagan. Afg‘oniston armiyasining yo‘qotishlari haqida ma’lumot yo‘q. Afg‘onistondagi vaziyat keyingi yarim yil ichida yomolashib bormoqda. Bu vaqtgacha asosan tog‘li hududlarda o‘z harakatlarini olib borgan "Tolibon" jangarilari endilikda past tekisliklardagi yirik shaharlarni egallash uchun harakatlar olib bormoqda. Qolaversa mamlakatning g‘arbiy qismida IShID jangarilari guruhlari paydo bo‘lgan.